Málráðið

Málráðið (oversatt: «Språkrådet») er et rådgivende og normerende organ for færøysk tale- og skriftspråk samt færøysk tegnspråk. Det gir råd overfor myndighetene, mediene og allmennheten.

Málráðið ble opprettet 1. januar 2013 og avløste Føroyska málnevndin, opprettet i april 1985.

Málráðið er et frittstående myndighetsorgan underordnet det færøyske kulturdepartementet. Kulturministeren utnevner 11 medlemmer av Málráðið, etter forslag fra lag og institusjoner, for fire år av gangen.

Málráðið har også en ansatt administrasjon og holder til i Málstovan i Tórshavn.

 Referanser 

 Eksterne lenker 

Kategori:Færøysk
Kategori:Portal:Færøyene/artikler